== Filosofi og videnskab ==
Begrebet oplevelse spiller en stor rolle i moderne [[bevidsthedsfilosofi]]<ref>''Moderne bevidsthedsfilosofi - Problemer, teorier, evidens''. Asger Kirkeby-Hinrup & Jan Faye, 1. udgave 2022. </ref>. Begrebet er især centralt i [[fænomenologi]]en<ref>Zahavi 2003</ref>, der kan forstås som læren om, hvordan man oplever fænomener<ref name=":3">Husserl 2019b</ref>. Den moderne fænomenologi blev især grundlagt af [[Filosofi|filosoffen]] [[Edmund Husserl]]<ref>Zahavi 2011</ref> og kan også begribes som en filosofisk videnskab om menneskets oplevelse<ref>Husserl 2019a</ref>. Fænomenologisk refererer oplevelse således til den subjektive og bevidste erfaring af verden, som den opfattes af et individ. Det drejer sig om, hvordan vi fortolker og giver mening med vores fornemmelser, tanker og følelser, og former vores unikke forståelse af virkeligheden. Dette perspektiv understreger umiddelbart førstepersonssynspunktet og fokuserer på den rige og komplekse natur af vores bevidste levede oplevelser. For Husserl gav studiet af subjektiv oplevelse dog adgang til noget objektivt, idet der er en almen dimension i oplevelsen<ref name=":3" />.
Filosofi